**ЈАВНО ПРЕДУЗЕЋЕ ЗА ПУТЕВЕ И СТАМБЕНО**

**КОМУНАЛНУ ДЕЛАТНОСТ ОПШТИНЕ**

**A Л Е К С И Н А Ц**

**e-mail: jpzaputevealeksinac@open.telekom.rs**

**Ulica Dušana Trivunca 7/2 18220 ALEKSINAC Telefoni 018/ 804 -523 / 803 - 350**

**Tekući račun broj: 105-215038-62 kod AIK u Aleksincu**

**--------------------------------------------------------------------------------------------------------------------------------------------**

Број : 47 - П

Датум: 31.01.2019.године

На основу чл. 63. став 2. и 3 Закона о јавним набавкама (“Сл.гласник РС“, бр. 124/12,14/15 и 68/15), а у вези Указа заинтересованог лица на уочене недостатке и неправилности у конкурсној документацији у поступку јавне набавке, постављеног путем

електронске поште дана 30.01.2019.год. , за јавну набавку Асфалтна маса ЈНВВ 1/2019 у отвореном поступку :

**Указивање заинтересованог лица:**

У делу конкурсне документације „ДОДАТНИ УСЛОВИ“ под тачком 1.2, став 2 :

*„Располаже довољним техничким капацитетом за извршење предметне јавне набавке,односно да има асфалтну базу, не даљу од 55 километара због хлађења масе, и четири кипер камиона носивости веће од 25 тона.Овај услов треба да испуи понуђач у случају да понуду подноси самостално, док у ситуацији да понуду подноси са подизвођачем или у заједничкој понуди у групи понуђача, услов испуњавају кумулативно сви учесници поступка.“*

Подносилац захтева указује да је напред наведени услов у погледу удаљености асфалтне базе од 55 због хлађења масе, дискриминаторски и да није у логичној вези са предметном јавном набавком.

На напред описани начин се привилегује одређени понуђачи који су познати и потенцијалном понуђачу и Наручиоцу.

Одређивање услова удаљености асфалтне базе нема додирних тачака са правном природом и сврхом јавне набавке јер постоји јасна и прецизна аргументација због чега ће асфалтне базе које су ближе од 55 километара испоручивати квалитетнији асфалт, а нарочито нису описали методологију и техничко-технолошке разлоге због чега Наручилац сматра да је граница од 55 км релевантна у погледу хлађења асфалта.

За овакву тврдњу Наручиоца неопходан је стручни елаборат који је заснован на научним и доказаним тврдњама о хлађењу асфалтне мешавине. Овај елаборат би морао да буде заснован на већем броју параметара (удаљеност,топлота ваздуха, падавине,брзина кретањавозила и тд.)као и на усвојене и важеће методологије израде исфалтне мешавине па да након свеобухватне оцене донесе закључак која је то удаљеност базе најпогоднија за испоруку асфалта.

Овакав услов је у супротности са научним и стручним анализама у вези са методологијом и техником уградње асфалта. Наиме, у Техничким условима за изградњу и поправку путева аутора Александра Цветановића и Боривоја Бранића, као водежим штивом који се користи у путоградњи, а који су објављени на сајту ЈП Путева Србије, прописано је, како би се осигурао квалитет уградње асфалта, да температура асфалтне мешавине приликом уградње буде за највише 10 степени нижа од температуре приликом производње, односно 2 часа од тренутка прихвата на асфалтној бази.

Доказ: Извршити увид на интернет адреси

<http://www.putevisrbije.rs/pdf/publikacije/Ilustrovani_tehn_uslovi_za_izgradnju_i_popravku_puteva.pdf>

У смислу напред наведеног научно је доказано да је могуће испунити захтевану технологију уградње асфалта и са асфалтним базама које су удаљеније а које могу допремити асфалт до места уградње од 2 часа од производње.

Републичка комисија се у више наврата изјаснила да су овакви или слични услови дискриминаторски тако да је повреда закона очигледна.

Наручилац нема ваљану аргументацију којом би оправдао постављање спорног услова тако да се конкурсна документација мора изменити у овом делу.

У прилогу напред наведеном иде захтев Наручиоца да понуђач део захтеване количине асфалта од 800 тона (табела на страни 4 конкурсне документације) превезе своји камионима од адресе понуђача до места уградње на захтеваној адреси наручиоца на територији општине Алексинац. У овом случају Наручилац није дао ограничење у километражи од асфалтне базе до потенцијалног места уградње, што у перспективи може бити локација која је и много удаљенија од 55 километара од места асфалтне базе.

С тим у вези је и сам Наручилац контрадикторан и недоречен у погледу предметног услова, тако да је по мишљењу потенцијалног понуђача овај услов непотребан и дискриминишући тако да очекујемо да исти буде измењен у конкурсној документацији.

Потенцијални понуђач ће у случају да Наручилац не измени конкурсну документацију у овом делу покренути поступак за заштиту права понуђача којом се оспорава конкурсна документација.

**ОДГОВОР:**

Оправданост за услов удаљености смо навели, јер већу количину предметног добра преузимамо сами и возимо сопственим возилима и то камионима ФАП 13-14 носивости максимално 7т при просечној брзини од 50км/час , а испоручени асфалт уграђујемо ручно на више различитих локација на територији општине Алексинац, коју карактерише велика разуђеност месних заједница, од којих су поједине удаљене 30 километара од плаца предузећа, (делатност предузећа је одржавање локалних путева).

Као што сте и навели у допису, на неке од услова не можемо утицати ( топлота ваздуха, падавине,брзина кретања возила и тд.) па смо из тог разлога ограничили удаљеност.

У складу са указаним недостацима конкурсне документације и у складу са начелом економичности, обавештавамо сва заинтересована лица да ћемо извршити измену исте.

КОМИСИЈА,